*Projekts*

1. pielikums

Ministru kabineta

20\_\_. gada \_\_.\_\_\_\_

noteikumiem Nr. \_\_

**Būvju klasifikācija**

**un tās sasaiste ar teritorijas izmantošanas veidu klasifikāciju**

|  |  |  |  |  |
| --- | --- | --- | --- | --- |
| **Nr.****p.k.** | **Būves lietošanas veida kods** | **Būves lietošanas veida nosaukums** | **Skaidrojums** | **Teritorijas izmantošanas veida kods****(Ministru kabineta 2013. gada 30. aprīļa noteikumi Nr.240 "Vispārīgie teritorijas plānošanas, izmantošanas un apbūves noteikumi")** |
| 1. | **E** | **Ēkas** | Ēkas ir atsevišķi lietojamas apjumtas vai segtas būves, kurās var ieiet cilvēki un kuras ir noderīgas vai paredzētas cilvēku un dzīvnieku patvērumam vai saimnieciskajai darbībai. Ēkai vai telpai ēkā var nebūt sienu, piemēram, nojumēm, rotondām ar jumtu. Apjumta pergola uzskatāma par nojumi – ēku. Ēka vai atsevišķa tās telpa var būt pazemē. Ēkas tiek iedalītas dzīvojamās ēkās un nedzīvojamās ēkās. Ēkai ir vismaz viena telpa ar augstumu vismaz 1,6 metri. |  |
| 2. | E-Dz-1 | Viena dzīvokļa ēkas;viena dzīvokļa ēkas dzīvojamo telpu grupa | Dzīvojamās mājas ar vienu dzīvojamo telpu grupu.Vienīgā dzīvojamo telpu grupa minētajā ēkā. | 11001 savrupmāju apbūve;11002 vasarnīcu apbūve;11003 dārza māju apbūve;11005 rindu māju apbūve;11004 viensētu apbūve;11007 dzīvojamā apbūve uz ūdens |
| 3. | E-Dz-2 | Divu dzīvokļu ēkas;divu dzīvokļu ēkas dzīvojamo telpu grupa | Dzīvojamās mājas ar divām dzīvojamo telpu grupām.Dzīvojamo telpu grupa minētajā ēkā. | 11005 rindu māju apbūve;11001 savrupmāju apbūve;11002 vasarnīcu apbūve;11004 viensētu apbūve;11007 dzīvojamā apbūve uz ūdens |
| 4. | E-Dz-3 | Triju vai vairāku dzīvokļu ēkas;triju vai vairāku dzīvokļu ēkas dzīvojamo telpu grupa | Dzīvojamās mājas ar trijām vai vairākām dzīvojamo telpu grupām.Dzīvojamo telpu grupa minētajā ēkā. | 11005 rindu māju apbūve;11006 daudzdzīvokļu māju apbūve;11007 dzīvojamā apbūve uz ūdens |
| 5. | E-Dz-4 | Dažādu sociālo grupu kopdzīvojamās ēkas;dažādu sociālo grupu kopdzīvojamās ēkas dzīvojamo telpu grupa | Dažādu sociālo grupu kopdzīvojamās mājas un telpu grupas, tai skaitā studentu kopmītnes, klosteri, ilgstošas sociālās aprūpes un sociālās rehabilitācijas, krīzes centri, grupu mājas (dzīvokļi), pusceļa mājas u.tml. ēkas un telpu grupas, kurās sniedz sociālos pakalpojumus ar izmitināšanu, bēgļu nometnes. | 12009 sociālās aprūpes iestāžu apbūve |
| 6. | E-NDz-5 | Koplietošanas telpu grupa | Klasificē tikai telpu grupas. Ēku nevar klasificēt kā koplietošanas. Telpas, kuras tiek izmantotas kopīgi (piemēram, kāpņu telpas, gaiteņi, galerijas, vestibili, vējtveri, lifti, šahtas), apvieno koplietošanas telpu grupā. Koplietošanas telpu grupa var būt tikai tādā ēkā, kurā ir vēl vismaz divas vai vairākas telpu grupas ar citu lietošanas veidu. | Visi teritorijas izmantošanas veidu kodi, izņemot 23001 ūdenssaimnieciska izmantošana un 24002 publiskā ārtelpa (bez labiekārtojuma) |
| 7. | E-NDz-6 | Viesnīcu ēkas;viesnīcas telpu grupa | Viesnīcas, moteļi, pansijas, viesu mājas, atpūtas ēkas ar pirts telpu, banketu zāli un nakšņošanas vietām u.tml. apmešanās ēkas un telpu grupas. | 12002 tirdzniecības un pakalpojumu objektu apbūve;12003 tūrisma un atpūtas iestāžu apbūve |
| 8. | E-NDz-7 | Sabiedriskās ēdināšanas ēkas;sabiedriskās ēdināšanas telpu grupa | Restorāni, kafejnīcas, bāri un citas sabiedriskās ēdināšanas ēkas un telpu grupas. | 12002 tirdzniecības un pakalpojumu objektu apbūve;12003 tūrisma un atpūtas iestāžu apbūve |
| 9. | E-NDz-8 | Vieglas konstrukcijas īslaicīgas apmešanās ēkas;vieglas konstrukcijas īslaicīgas apmešanās telpu grupa | Vieglas konstrukcijas vasaras sezonai paredzētas ēkas vai telpu grupas atpūtai – tūristu apmetnes, bērnu vai ģimeņu brīvdienu apmetnes un kempingi. | 12003 tūrisma un atpūtas iestāžu apbūve |
| 10. | E-NDz-9 | Biroju ēkas;biroja telpu grupa | Ēkas un telpu grupas, kas tiek izmantotas darījumiem un dažādiem administratīvajiem mērķiem, tai skaitā bankas, pasta nodaļas, izdevniecības, radiostudijas, pašvaldību iestādes, valsts pārvaldes iestādes, uzņēmumu, iestāžu un citu organizāciju ēkas un telpu grupas, kā arī konferenču un kongresu centri, tiesu un parlamenta ēkas un telpu grupas. | 12001 biroju ēku apbūve |
| 11. | E-NDz-10 | Tirdzniecības un pakalpojumu ēkas;tirdzniecības un pakalpojumu telpu grupa | Vairumtirdzniecības un mazumtirdzniecības ēkas, piemēram, vairumtirdzniecības un mazumtirdzniecības centri, tirdzniecības bāzes, tirdzniecības centri, iepirkšanās centri, iepirkšanās parki, veikali, zāles, kas tiek izmantotas gadatirgiem, izsolēm un izstādēm, apjumtie tirgi vai tirgus paviljoni, atslēdznieka, juveliera, fotogrāfa, šuvēja, apavu labošanas, interneta u.c. pakalpojumu sniegšanas ēkas, skaistumkopšanas ēkas (frizētavas, solāriji, skaistumkopšanas saloni, ūdens procedūru saloni, ēkas, kurās sniedz mazgāšanās u.c. skaistumkopšanas pakalpojumus u.tml.), nomas punkti, lombardi, datorsaloni un to remonta darbnīcas, vispārēja tipa aptiekas, apbedīšanas biroji un aģentūras, tirdzniecības nojumes (segtie stendi), kioski, paviljoni.Telpu grupas, kas pilda minētās funkcijas, kā arī telpu grupas, kas paredzētas pasūtījumu pieņemšanai vai pakalpojumu sniegšanai tirdzniecības centros u.c. līdzīgās ēkās. | 12002 tirdzniecības un pakalpojumu objektu apbūve |
| 12. | E-NDz-11 | Kazino un citas azartspēļu zāļu ēkas un telpu grupas | Kazino, azartspēļu zāles un telpu grupas. | 12002 tirdzniecības un pakalpojumu objektu apbūve |
| 13. | E-NDz-12 | Degvielas uzpildes stacijas | Ēkas, tai skaitā nojumes. Gan tās, kur degvielu tirgo, gan citas DUS (degvielas uzpildes stacijas), tai skaitā AGUS (auto gāzes uzpildes stacijas). | 12002 tirdzniecības un pakalpojumu objektu apbūve;12006 aizsardzības un drošības iestāžu apbūve;14003 transporta apkalpojošā infrastruktūra;14004 noliktavu apbūve;14005 lidostu un ostu apbūve |
| 14. | E-NDz-13 | Stacijas, termināļi un citas līdzīgas publiskās transporta ēkas | Pasažieru staciju ēkas un telpu grupas neatkarīgi no transporta veida, ostu termināļu ēkas (katra atsevišķa ēka) un telpu grupas, trošu ceļu un cēlējkrēslu stacijas ēkas. | 14003 transporta apkalpojošā infrastruktūra;14005 lidostu un ostu apbūve;12005 sporta būvju apbūve |
| 15. | E-NDz-14 | Sabiedriskā transporta nojumes | Transporta pieturu nojumes neatkarīgi no transporta veida. | Visi teritorijas izmantošanas veidu kodi |
| 16. | E-NDz-15 | Aviācijas, kuģniecības un dzelzceļa apkopes ēkas un datu centri | Lidmašīnu angāri, dzelzceļa apkopes ēkas, bāku un signālposteņu ēkas, lokomotīvju un vagonu depo, televīzijas pārraides ēkas, datu centri, datu pārraides iekārtu ēkas, gaisa satiksmes un kuģu satiksmes vadības ēkas, doki. | 14001 inženiertehniskā infrastruktūra;14003 transporta apkalpojošā infrastruktūra;14005 lidostu un ostu apbūve |
| 17. | E-NDz-16 | Garāžu ēkas;garāžas telpu grupa | Virszemes vai apakšzemes garāžu ēkas un telpu grupas, apjumtas transportlīdzekļu (auto, velosipēdu, laivu (eliņi) un citas tehnikas) novietnes (nojumes) un garāžas (gan ēkas, gan telpu grupas), lauksaimniecības tehnikas garāžas, tai skaitā individuālās garāžas viensētās. | Visi teritorijas izmantošanas veidi, izņemot 21002 – mežs īpaši aizsargājamās dabas teritorijās un 24002 – publiskā ārtelpa (bez labiekārtojuma) |
| 18. | E-NDz-17 | Rūpnieciskās ražošanas ēkas;rūpnieciskās ražošanas telpu grupa | Ēkas un telpu grupas, kas tiek izmantotas rūpnieciskai ražošanai, piemēram, rūpnīcas, darbnīcas, fabrikas, kautuves, alus brūži, katlumājas un koģenerācijas staciju ēkas, kokzāģētavas, pienotavas, sierotavas. | 13001 vieglās rūpniecības uzņēmumu apbūve;13002 smagās rūpniecības un pirmapstrādes uzņēmumu apbūve;13003 lauksaimnieciskās ražošanas uzņēmumu apbūve;13004 derīgo izrakteņu ieguve;13005 atkritumu apsaimniekošanas un pārstrādes uzņēmumu apbūve;14006 energoapgādes uzņēmumu apbūve;22001 lauksaimnieciska izmantošana |
| 19. | E-NDz-18 | Servisa un apkopes ēkas; servisa un apkopes telpu grupa | Mehānisko transportlīdzekļu remontdarbnīcas (autoservisa uzņēmumi), automazgātavas (tai skaitā pašapkalpošanās automazgātavas), ķīmiskās tīrītavas.  | 12002 tirdzniecības un pakalpojumu objektu apbūve14003 transporta apkalpojošā infrastruktūra |
| 20. | E-NDz-19 | Transformatoru un sadales iekārtu ēkas;transformatoru un sadales iekārtu telpu grupa; | Transformatoru staciju un apakšstaciju ēkas, energoapgādes sadales iekārtu ēkas. | 14001 inženiertehniskā infrastruktūra;14006 energoapgādes uzņēmumu apbūve |
| 21. | E-NDz-20 | Ūdens sūkņu stacijas ēkas;ūdens sūkņu stacijas telpu grupa | Sūkņu un kompresoru stacijas ēkas, attīrīšanas, filtrēšanas un nostādināšanas staciju ēkas. | 14001 inženiertehniskā infrastruktūra |
| 22. | E-NDz-21 | Naftas produktu un gāzes sūkņu stacijas;naftas produktu un gāzes sūkņu stacijas telpu grupa | Naftas un tās produktu, gāzes sūkņu staciju ēkas, gāzes regulēšanas, mērīšanas stacijas un savākšanas iekārtu ēkas. | 14001 inženiertehniskā infrastruktūra |
| 23. | E-NDz-22 | Noliktavu ēkas;noliktavas telpu grupa | Ēkas un telpu grupas, kas tiek izmantotas kā noliktavas un pilda uzglabāšanas funkcijas, tajā skaitā saldētavas, izņemot lauksaimniecības noliktavas, lauksaimniecības un piemājas šķūņus. | 14004 noliktavu apbūve |
| 24. | E-NDz-23 | Kultūras ēkas, ēkas plašizklaides pasākumiem;kultūras vai plašizklaides pasākumu telpu grupa | Kinoteātri, koncertzāles, operu ēkas un telpu grupas, teātri, sarīkojumu un universālās zāles, kas tiek izmantotas plašizklaides pasākumiem, cirki, mūzikas un deju zāļu ēkas, zooloģisko un botānisko dārzu publiski pieejamās ēkas un telpu grupas u.tml., tai skaitā ēkas ar nojumes konstruktīvo risinājumu, piemēram, apjumtas estrādes un skatuves. | 12004 kultūras iestāžu apbūve |
| 25. | E-NDz-24 | Muzeji un bibliotēkas;muzeja vai bibliotēkas telpu grupa | Muzeji, mākslas galerijas, bibliotēkas, fondu glabāšanas, arhīvu u.tml. ēkas un telpu grupas. | 12004 kultūras iestāžu apbūve |
| 26. | E-NDz-25 | Skolas, universitātes un zinātniskajai pētniecībai paredzētās ēkas;izglītības iestāžu telpu grupa | Pirmsskolas, pamata, vidējās izglītības un kultūrizglītības iestāžu ēkas un telpu grupas – bērnudārzi, pamatskolas, vidusskolas, koledžas, ģimnāzijas, speciālās skolas bērniem invalīdiem, tehniskās skolas, arodskolas, bērnu uzraudzības pakalpojuma sniegšanas ēkas un telpu grupas u.tml., augstskolu un zinātniskās pētniecības iestāžu ēkas un telpu grupas, zinātniskās pētniecības laboratorijas, tālākizglītības iestāžu ēkas un telpu grupas, meteoroloģiskās stacijas, observatoriju ēkas un telpu grupas, dienas centri bērniem, jauniešiem, invalīdiem, senioriem un citām sabiedrības grupām. | 12007 izglītības un zinātnes iestāžu apbūve |
| 27. | E-NDz-26 | Ārstniecības vai veselības aprūpes iestāžu ēkas;ārstniecības vai veselības aprūpes iestāžu telpu grupa | Ēkas un telpu grupas medicīniskai ārstēšanai un aprūpei, piemēram, slimnīcas un aprūpes iestādes cilvēkiem vai dzīvniekiem, universitātes slimnīcas, psihiatriskās slimnīcas, dispanseri, ambulances, soda izciešanas iestāžu un cietumu slimnīcas vai armijas hospitāļi, dzemdību nami, mātes un bērna veselības centri, asins pārliešanas un donoru centri, morgi, klīnikas. | 12008 veselības aizsardzības iestāžu apbūve |
| 28. | E-NDz-27 | Sporta ēkas;sporta telpu grupa | Ēkas un telpu grupas sporta pasākumiem, tai skaitā arēnas, segtās tribīnes vai tribīnes ar telpām, sporta manēžas, sporta zāļu ēkas un telpu grupas, slēgtie (segtie) peldbaseini, segtie sporta laukumi, apjumtas šautuves, boulinga ēkas un telpu grupas u.tml. | 12005 sporta būvju apbūve |
| 29. | E-NDz-28 | Lauksaimniecības nedzīvojamās ēkas;lauksaimniecības nedzīvojamās ēkas telpu grupa | Apjumtas ēkas un telpu grupas, kas tiek izmantotas lauksaimniecībā, neatkarīgi no platības – kūtis, staļļi, klētis, lauksaimniecības produkciju noliktavu un apstrādes ēkas, zvērkopības ēkas, dzīvnieku patversmes, inkubatori un cāļu sildīšanas ēkas.  | 13003 lauksaimnieciskās ražošanas uzņēmumu apbūve;12010 dzīvnieku aprūpes iestāžu apbūve;22001 lauksaimnieciska izmantošana;24002 publiskā ārtelpa (bez labiekārtojuma) |
| 30. | E-NDz-29 | Vieglas konstrukcijas lauksaimniecības nedzīvojamās ēkas;vieglas konstrukcijas lauksaimniecības ēkas telpu grupa | Apjumtas ēkas un telpu grupas, tai skaitā nojumes, kas tiek izmantotas lauksaimniecībā, neatkarīgi no platības – lauksaimniecības šķūņi, siltumnīcas, dzīvnieku vivāriji, segtie voljēri, apjumtas kūtsmēslu krātuves, nojumes kažokzvēru sprostu izvietošanai (šedi), medību infrastruktūras ēkas (piemēram, zvēru barotavas). | 11001 savrupmāju apbūve;11002 vasarnīcu apbūve;11003 dārza māju apbūve;11005 rindu māju apbūve;11004 viensētu apbūve;11006 daudzdzīvokļu māju apbūve;13003 lauksaimnieciskās ražošanas uzņēmumu apbūve;12010 dzīvnieku aprūpes iestāžu apbūve;22001 lauksaimnieciska izmantošana;21001 mežsaimnieciska izmantošana;21002 mežs īpaši aizsargājamās dabas teritorijās |
| 31. | E-NDz-30 | Kulta ēkas;kulta telpu grupa | Baznīcas, kapelas, mošejas, sinagogas u.c. reliģijas vai kulta ēkas, ar kapsētām saistītās ēkas, kapličas, mauzoleji, sēru zāles, krematorijas, kolumbāriju ēkas u.tml. ēkas un telpu grupas. | 12011 reliģisko organizāciju ēku apbūve |
| 32. | E-NDz-31 | Aizsardzības un drošības spēku ēkas | Robežsardzes, policijas un ugunsdzēsības dienestu speciālās nozīmes ēkas un šo iestāžu kazarmas, cietumi un apcietinājuma centri, atskurbtuves, kā arī aizsardzības spēku speciālās nozīmes ēkas (piemēram, blindāža, dzots, patvertne, segts kontroles punkts, segts novērošanas punkts, bunkurs). | 12006 aizsardzības un drošības iestāžu apbūve |
| 33. | E-NDz-32 | Palīgēkas | Attiecībā uz ēkām – kādai citai ēkai pakārtota (funkcionāli saistīta) ēka, kas citur nav klasificējama, piemēram, viensētās esošās saimniecības ēkas, piemājas šķūņi, pirtis, tualetes, lapenes, kā arī nojumes bez specifiskas izmantošanas.Attiecībā uz telpu grupām – minētajās ēkās esošās telpu grupas, kā arī telpu grupas, piemēram, pagrabstāvos un tehniskajos stāvos visām ēku klasēm, ja telpu grupas nav klasificējamas citās klasēs un pilda ēkas izmantošanas atbalsta funkciju (dažādu veidu tehniskās telpas), un nav šīs ēkas koplietošanas telpu grupa (kods E‑NDz‑5). | Visi teritorijas izmantošanas veidu kodi |
| 34. | **IB** | **Inženierbūves** | Inženierbūve – būve, kas nav ēka. |  |
| 35. | IB-L-1 | Autoceļi | Inženierbūve ārpus pilsētu robežām, kas izmantojama transportlīdzekļu satiksmei. Valsts galvenie, reģionālie un vietējie autoceļi, tai skaitā krustojumi un savienojumi, kā arī pie šiem autoceļiem esošās transportlīdzekļu stāvvietas un ar transporta infrastruktūru saistītie laukumi.Tilti, viadukti, tuneļi un pazemes ceļi klasificējami kā atsevišķas būves (nav klasificējamas kā autoceļš). | 14002 transporta lineārā infrastruktūra |
| 36. | IB-L-2 | Ielas, ceļi un laukumi | Ielas un ceļi pilsētās un apdzīvotās vietās, piemēram, lauku, meža, komersantu, pašvaldību, māju ceļi, pievedceļi, velosipēdistu un gājēju ceļi, pastaigu ceļi, dalītās satiksmes ceļi, kā arī pie šīm ielām un ceļiem piekritīgie ar transporta un gājēju infrastruktūru saistītie laukumi, piemēram, transportlīdzekļu novietnes u.tml. | Visi teritorijas izmantošanas veidu kodi |
| 37. | IB-L-3 | Dzelzceļi | Dzelzceļa līnijas, tai skaitā estakādes sliežu ceļi, rezerves sliežu ceļi, sliežu ceļu pārmijas un krustojumi, manevru un šķirošanas līnijas.Katra atsevišķa vienceļa, divceļu vai daudzceļu dzelzceļa līnija kopā ar rezerves sliežu ceļiem, sliežu ceļu pārmijām un krustojumiem, manevru un šķirošanas līnijām u.tml. | 14002 transporta lineārā infrastruktūra |
| 38. | IB-L-4 | Pilsētas sliežu ceļi | Tramvaju sliežu ceļi un no pārējās dzelzceļa satiksmes nodalīti pilsētas sliežu ceļu tīkli u.tml. | 14002 transporta lineārā infrastruktūra |
| 39. | IB-L-5 | Lidlauku skrejceļi | Lidmašīnu pacelšanās un nolaišanās vajadzībām, kā arī lidmašīnu apkopei paredzētās manevrēšanas joslas, stāvvietas, u.tml. laukumi. | 14002 transporta lineārā infrastruktūra;14005 lidostu un ostu apbūve |
| 40. | IB-L-6 | Tilti un estakādes | Metāla, betona, koka vai cita materiāla ceļu, ielu vai sliežu ceļu tilti, ceļu pārvadi, viadukti, estakādes, tai skaitā meža ceļu tilti, gājēju tilti, cauruļvadu estakādes u.tml.Pie tiltiem, ceļu pārvadiem, estakādēm, viaduktiem esošie lifti nosakāmi kā inženierbūves (tilta vai estakādes) sastāvdaļa – telpu grupa ir E-NDz-31. | Visi teritorijas izmantošanas veidu kodi |
| 41. | IB-L-7 | Tuneļi un pazemes ceļi | Autoceļu, ceļu, ielu, dzelzceļu un gājēju tuneļi ar noejām u.tml. pazemes ceļi.Šajās būvēs esošie lifti nosakāmi kā inženierbūves (tuneļa vai pazemes ceļa) sastāvdaļa – telpu grupa ir E-NDz-31. | 14002 transporta lineārā infrastruktūra |
| 42. | IB-L-8 | Ostas un kuģojamie kanāli | Jūras vai upju ostas (krastmalas, doki, moli, būnas, viļņlauži u.tml.), upju un kanālu hidrotehniskās būves, slūžas, piestātnes, nostiprinātas krastmalas (izbūvēta krastmala ar laukakmeņu, dzelzsbetona, betona, pāļu, pakšu kastu, rievsienu krasta nostiprinājumu), estakādes tipa iekšzemes ūdeņu un jūras ostu piestātnes uz dzelzsbetona pāļiem u.tml. inženierbūves.Ostas ēka ir E-NDz-12. | 14003 transporta apkalpojošā infrastruktūra;14005 lidostu un ostu apbūve;23001 ūdenssaimnieciska izmantošana;24003 ūdens telpas publiskā izmantošana |
| 43. | IB-L-9 | Meliorācijas līnijveida inženierbūves | Meliorācijas līnijveida būves, kas nodrošina zemes platību nosusināšanu vai apūdeņošanu, piemēram, ūdensnotekas, kontūrgrāvji, susinātājgrāvji, drenu sistēmas, kolektori, apūdeņošanas sistēmas, stacionārās lietēšanas sistēmas, krājbaseini, kanāli. | Visi teritorijas izmantošanas veidu kodi |
| 44. | IB-L-10 | Hidrotehniskās līnijveida inženierbūves | Līnijveida inženierbūves, kas paredzētas ūdens resursu izmantošanai vai ūdens kaitīgās ietekmes novēršanai, piemēram, aizsargdambji, aizsprosti, straumvirzes dambji, krastu nostiprināšanas būves, akvedukti, būnas, viļņlauži, zivju migrācijas būves, dambji ar nostiprinātām nogāzēm vai bez nogāžu nostiprināšanas u.tml. ūdens uzkrāšanas būves dažādiem mērķiem, ūdens plūsmas regulēšanai, plūdu novēršanai, ūdens resursu izmantošanai vai ūdens kaitīgās ietekmes novēršanai, piemēram, straujtekas, caurtekas, zemtekas, kritņi, meniķi, virszemes un pazemes pārgāznes, kā arī aizsprosti, krasta aizsargbūves. | 14001 inženiertehniskā infrastruktūra;23001 ūdenssaimnieciska izmantošana;24003 ūdens telpas publiskā izmantošana |
| 45. | IB-P-11 | Hidrotehniskās punktveida inženierbūves | Punktveida inženierbūves, kas paredzētas ūdens resursu izmantošanai vai ūdens kaitīgās ietekmes novēršanai, piemēram, ūdens ņemšanas būves, sūkņu stacijas bez virszemes ēku pazīmēm, kā arī kājnieku laipas, mākslīgi veidoti dīķi. | Visi teritorijas izmantošanas veidu kodi |
| 46. | IB-L-12 | Naftas ārējie inženiertīkli | Virszemes, apakšzemes vai zemūdens naftas ārējie inženiertīkli, neizdalot to piederumus (iekārtas u.tml.). | 14001 inženiertehniskā infrastruktūra |
| 47. | IB-L-13 | Gāzes ārējie inženiertīkli ar darba spiedienu, lielāku par 1,6 megapaskāliem | Gāzes ārējie inženiertīkli ar darba spiedienu, lielāku par 1,6 megapaskāliem, neizdalot to piederumus (iekārtas u.tml.).Gāzes urbumi ir klasificējami kā IB-P-20. | 14001 inženiertehniskā infrastruktūra |
| 48. | IB-L-14 | Ūdensapgādes ārējie inženiertīkli ar iekšējo diametru no 150 milimetriem | Maģistrālie (garas distances) virszemes, apakšzemes vai zemūdens ārējie inženiertīkli ūdens pārvadīšanai. | 14001 inženiertehniskā infrastruktūra |
| 49. | IB-L-15 | Sakaru ārējie inženiertīkli | Virszemes, apakšzemes vai zemūdens sakaru ārējie inženiertīkli, piemēram, radio un televīzijas vai kabeļu ārējie inženiertīkli. | 14001 inženiertehniskā infrastruktūra |
| 50. | IB-P-16 | Sakaru torņi un masti | Sakaru torņi un masti, kā arī kuģu ceļu bākas, kam nav ēku pazīmes. | 14001 inženiertehniskā infrastruktūra |
| 51. | IB-L-17 | Elektroapgādes un elektroaizsardzības ārējie inženiertīkli | Virszemes un pazemes augstsprieguma (110 un 330 kilovoltu) un vidsprieguma (6, 10 un 20 kilovoltu), kā arī zemsprieguma (līdz 1 kilovoltam) elektroapgādes ārējie inženiertīkli (elektrolīnijas), ietverot ar tām saistītās iekārtas,kā arī elektroaizsardzības, katodaizsardzības iekārtas. | Visi teritorijas izmantošanas veidu kodi |
| 52. | IB-P-18 | Ūdens ieguves urbumi un grodu akas |  | Visi teritorijas izmantošanas veidu kodi |
| 53. | IB-P-19 | Naftas urbumi | Naftas urbumi, tai skaitā naftas ieguves izpētes urbumi. | 14001 inženiertehniskā infrastruktūra;13004 derīgo izrakteņu ieguve |
| 54. | IB-P-20 | Gāzes urbumi | Gāzes urbumi, neatkarīgi no darba spiediena. | 14001 inženiertehniskā infrastruktūra |
| 55. | IB-P-21 | Citi urbumi |  | 14001 inženiertehniskā infrastruktūra;13004 derīgo izrakteņu ieguve |
| 56. | IB-L-22 | Gāzapgādes ārējie inženiertīkli (gāzesvadi) ar darba spiedienu līdz 1,6 megapaskāliem (ieskaitot) | Gāzapgādes ārējie inženiertīkli (gāzesvadi) ar darba spiedienu līdz 1,6 megapaskāliem (ieskaitot), atsevišķi neizdalot to piederumus (iekārtas u.tml.). | 14001 inženiertehniskā infrastruktūra |
| 57. | IB-L-23 | Aukstā un karstā ūdens apgādes ārējie inženiertīkli | Vietējie aukstā un karstā ūdens (gan siltumapgādes, gan karstā ūdens apgādes) un tvaika ārējie inženiertīkli. | 14001 inženiertehniskā infrastruktūra |
| 58. | IB-P-24 | Ūdenstorņi |  | 14001 inženiertehniskā infrastruktūra |
| 59. | IB-P-25 | Ūdens gradētavas |  | 14001 inženiertehniskā infrastruktūra |
| 60. | IB-L-26 | Kanalizācijas ārējie inženiertīkli | Kanalizācijas ārējo inženiertīklu un notekūdeņu kolektori, cauruļvadi, tai skaitā skatakas. | 14001 inženiertehniskā infrastruktūra |
| 61. | IB-P-27 | Notekūdeņu rezervuāri un baseini un dūņu lauki | Notekūdeņu attīrīšanas inženierbūves (būves bez ēkas pazīmēm, atvērta tipa rezervuāri, baseini, dūņu lauki ar pamatni). | 14001 inženiertehniskā infrastruktūra |
| 62. | IB-L-28 | Cauruļvadi elektropārvades un sakaru kabeļiem | Elektrokabeļu, sakaru kabeļu u.c. kabeļu kanalizācijas cauruļvadi. | 14001 inženiertehniskā infrastruktūra |
| 63. | IB-L-29 | Šahtas iežu ieguvei |  | 13004 derīgo izrakteņu ieguve |
| 64. | IB-P-30 | Spēkstaciju būves | Spēkstaciju inženierbūves, kurām nav ēku pazīmju un kuras ir sasaistē ar zemi (nav būvētas uz ēkas jumta), tai skaitā vēja turbīnu elektrostacijas, saules elektrostacija vai siltumstacija. | 14006 energoapgādes uzņēmumu apbūve |
| 65. | IB-P-31 | Ķīmiskās rūpniecības uzņēmumu būves | Ķīmiskās, naftas ķīmijas vai naftas pārstrādes rūpnīcas būves, kam nav ēku pazīmju, tai skaitā ogļūdeņražu termināli. | 13002 smagās rūpniecības un pirmapstrādes uzņēmumu apbūve |
| 66. | IB-P-32 | Iepriekš neklasificētas smagās rūpniecības uzņēmumu būves | Domnas, velmētavas, lietuves u.tml. būves. | 13002 smagās rūpniecības un pirmapstrādes uzņēmumu apbūve |
| 67. | IB-P-33 | Sporta laukumi un trases | Āra sporta laukumi basketbolam, futbolam, volejbolam, regbijam, vieglatlētikai, tenisam u.c. laukumi autosporta, motosporta, velosporta trasēm, āra velotreki, hipodromi u.tml. | 12005 sporta būvju apbūve;24001 labiekārtota publiskā ārtelpa |
| 68. | IB-P-34 | Aktīvās atpūtas laukumi un trases | Brīvdabas aktīvās atpūtas laukumi un trases, rotaļu laukumi, vingruma laukumi jeb āra trenažieru laukumi, individuālo un komandu sporta laukumi un trases, jāšanas sporta laukumi, golfa laukumi, dzīvnieku pastaigu laukumi, ūdens atpūtas trases un laukumi, slidotavas, āra šautuves, tai skaitā militārās šautuves, u.tml., kā arī publisko dārzu, parku, zooloģisko dārzu un botānisko dārzu teritorijas. | 12005 sporta būvju apbūve;24001 labiekārtota publiskā ārtelpa |
| 69. | IB-P-35 | Tribīnes | Neapjumta vai neapsegta būve ar vai bez telpu grupām. | 12005 sporta būvju apbūve;24001 labiekārtota publiskā ārtelpa |
| 70. | IB-P-36 | Peldbaseini | Atklātie (nesegti) baseini peldēšanai. | 12005 sporta būvju apbūve;24001 labiekārtota publiskā ārtelpa |
| 71. | IB-L-37 | Nobrauciena trase | Bobsleja un kamaniņu trases, ledus starta estakādes, trases, kas paredzētas nobraucieniem ar rodeļu kamanām u.tml. būves. | 12005 sporta būvju apbūve;24001 labiekārtota publiskā ārtelpa |
| 72. | IB-L-38 | Trošu ceļi | Slēpotāju pacēlāji, gaisa vagoniņu trases, kabeļu ūdenssporta trases u.tml. sporta un atpūtas būves. | 12005 sporta būvju apbūve;24001 labiekārtota publiskā ārtelpa;24003 ūdens telpas publiskā izmantošana |
| 73. | IB-P-39 | Dūmeņi | Dūmenis (skurstenis), ja tas nav ēkas sastāvdaļa un ir atsevišķa inženierbūve. | 14001 inženiertehniskā infrastruktūra |
| 74. | IB-P-40 | Citur neklasificēti baseini | Jebkura cita veida atklātie baseini, kas nav peldbaseini vai attīrīšanas iekārtu baseini, piemēram, zivju baseini, kā arī baseina konstrukcijai līdzīgas inženierbūves, piemēram, lagūnas tipa šķidrmēslu krātuve vai cita vaļēja šķidrmēslu krātuve, baseinveida atkritumu poligoni vai izgāztuves. | 14001 inženiertehniskā infrastruktūra;13003 lauksaimnieciskās ražošanas uzņēmumu apbūve;13005 atkritumu apsaimniekošanas un pārstrādes uzņēmumu apbūve;22001 lauksaimnieciska izmantošana;23001 ūdenssaimnieciska izmantošana |
| 75. | IB-P-41 | Citur neklasificēti rezervuāri silosi un tvertnes dažādu vielu uzglabāšanai | Būves, kurās nevar iekļūt, bet paredzētas šķidru vai sausu (beramu) vielu uzglabāšanai, piemēram, naftas, degvielas, gāzes cisternas, graudu silosi, skābbarības torņi, kā arī elevatoru un graudu pārstrādes (pirmapstrādes) uzņēmumu tvertnes graudu piegādāšanai transportam un atkritumiem.Inženierbūves, kas nav klasificētas kā lauksaimniecības inženierbūves. | 14001 inženiertehniskā infrastruktūra;13003 lauksaimnieciskās ražošanas uzņēmumu apbūve;22001 lauksaimnieciska izmantošana |
| 76. | IB-L-42 | Apgaismošanas ārējie inženiertīkli ar balstiem un lampām |  | Visi teritorijas izmantošanas veidu kodi |
| 77. | IB-L-43 | Žogi, tai skaitā žogu vārti | Žogi un to vārti. | Visi teritorijas izmantošanas veidu kodi |
| 78. | IB-P-44 | Citur neklasificēti laukumi | Laukumi, kas nav saistīti ar transporta infrastruktūru, un citi iepriekš neminēti laukumi (piemēram, būvmateriālu, kurināmā, atkritumu, kūtsmēslu un citu materiālu novietošanai paredzēti laukumi). | 14001 inženiertehniskā infrastruktūra;14004 noliktavu apbūve;13003 lauksaimnieciskās ražošanas uzņēmumu apbūve;13005 atkritumu apsaimniekošanas un pārstrādes uzņēmumu apbūve;22001 lauksaimnieciska izmantošana;13001 vieglās rūpniecības uzņēmumu apbūve;13002 smagās rūpniecības un pirmapstrādes uzņēmumu apbūve |
| 79. | IB-P-45 | Skatu, novērošanas un mācību torņi un platformas | Skatu torņi, alpīnisma torņi un platformas, tai skaitā militāras nozīmes torņi un medību infrastruktūras torņi. | 14001 inženiertehniskā infrastruktūra;24001 labiekārtota publiskā ārtelpa;21001 mežsaimnieciska izmantošana;21002 mežs īpaši aizsargājamās dabas teritorijās;22001 lauksaimnieciska izmantošana;12006 aizsardzības un drošības iestāžu apbūve |
| 80. | IB-L-46 | Militārās lineārās inženierbūves | Citur neklasificēti militārie objekti – tranšeja, valnis, prettanku grāvis, militārais tilts, militārie žogi un tamlīdzīgas lineāras militārās inženierbūves. | 14001 inženiertehniskā infrastruktūra;12006 aizsardzības un drošības iestāžu apbūve |
| 81. | IB-P-47 | Militārās punktveida inženierbūves | Citur neklasificēti militārie objekti – ierakums, apmācību laukums, tai skaitā granātas mešanas vieta, apmācību laukums kaujām blīvi apdzīvotā vietā, spridzināšanai, tilta izveidei, šķēršļu joslām un citas militārās punktveida inženierbūves. | 14001 inženiertehniskā infrastruktūra;12006 aizsardzības un drošības iestāžu apbūve |
| 82. | IB-P-48 | Vēsturiskās būves | Jebkura veida kultūras un vēsturiskas būves, kurām nav ēku pazīmju un kuras neizmanto citiem mērķiem, piemēram, pieminekļi, kolumbāriji, kultūrvēsturiskas ēkas drupas u.tml. | Visi teritorijas izmantošanas veidu kodi |

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs